ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΣΧΕΤΙΚΑ ΜΕ ΤΗΝ ΠΡΟΟΔΟ ΤΗΣ ΑΠΟΣΥΝΔΕΣΗΣ /* COM/2013/0617 final */





ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΣΧΕΤΙΚΑ ΜΕ ΤΗΝ ΠΡΟΟΔΟ ΤΗΣ ΑΠΟΣΥΝΔΕΣΗΣ 1. Εισαγωγή Από τη μεταρρύθμιση του 2003 και εφεξής, οι άμεσες ενισχύσεις αποσυνδέθηκαν σταδιακά από τις σχετικές με την παραγωγή των αγροτών αποφάσεις, βελτιώνοντας έτσι την αγοραστρέφεια και ενισχύοντας την ανταγωνιστικότητα της γεωργίας της ΕΕ. Παράλληλα, έχουν διατηρηθεί ορισμένες περιορισμένες δυνατότητες χορήγησης συνδεδεμένης στήριξης για περιβαλλοντικούς και κοινωνικούς λόγους, λαμβανομένων υπόψη, αφενός, της ανάγκης να διευκολυνθεί η διαδικασία προσαρμογής και, αφετέρου, του ρόλου της γεωργίας στην παροχή δημόσιων αγαθών διατηρώντας πρακτικές βιώσιμης γεωργίας ανά την ΕΕ[1]. Στην εκτίμηση επιπτώσεων που συνοδεύει τις προτάσεις διαγνωστικού ελέγχου της ΚΓΠ αναλύθηκε η επίπτωση της μεταρρύθμισης του 2003 και εξετάστηκαν τρεις επιλογές για λήψη περαιτέρω μέτρων με στόχο τη βελτίωση της ανταγωνιστικότητας της γεωργίας: α) διατήρηση της παγιωμένης κατάστασης, β) πλήρης αποσύνδεση, γ) στοχευμένη επιλεγμένη αποσύνδεση. Η ανάλυση ανέδειξε τα οφέλη της παραμονής στην πορεία μεγαλύτερης αγοραστρέφειας, με παράλληλο εντοπισμό κινδύνων σε ορισμένες περιφέρειες, ιδίως για τους κλάδους της εκτατικής εκτροφής θηλαζουσών αγελάδων και του πρόβειου κρέατος, για τους οποίους θα μπορούσε να δικαιολογηθεί, για περιβαλλοντικούς ιδίως λόγους, η διατήρηση εν μέρει συνδεδεμένων ενισχύσεων[2]. Η προσέγγιση αυτή αντικατοπτρίζεται στον νέο κανονισμό του Συμβουλίου[3]. Το τελικό συμβιβαστικό κείμενο της προεδρίας σχετικά με τις προτάσεις διαγνωστικού ελέγχου[4] περιλαμβάνει την ακόλουθη δήλωση: «Η Επιτροπή δηλώνει ότι θα συντάξει έκθεση, έως τις 31 Δεκεμβρίου 2012, σχετικά με την κατάσταση εφαρμογής του διαγνωστικού ελέγχου, ιδίως όσον αφορά την πρόοδο στον τομέα της αποσύνδεσης». Η κατωτέρω έκθεση στοχεύει στην εκπλήρωση της δέσμευσης αυτής με την αντικειμενική παρουσίαση των τελευταίων πρωτοβουλιών στο πεδίο της αποσύνδεσης και με τον ποσοτικό προσδιορισμό του σχετικού μεριδίου τους στις άμεσες πληρωμές. 2. Έτος υποβολής αιτήσεων 2009: Βαθμός προόδου της αποσύνδεσης Κατά το έτος υποβολής αιτήσεων 2009, ως επακόλουθο της μεταρρύθμισης του 2003, έχει ήδη επιτελεστεί σημαντική πρόοδος προς την κατεύθυνση της αποσύνδεσης: συνολικά, το μερίδιο του συνολικού ακαθάριστου ποσού (δηλαδή πριν από τη διαφοροποίηση) των άμεσων ενισχύσεων[5] που ήταν διαθέσιμο για τη χορήγηση αποσυνδεδεμένων ενισχύσεων στην ΕΕ-27 ανήλθε σε 86%, με ορισμένα κράτη μέλη να έχουν επιτύχει σχεδόν 100%, ενώ κάποια άλλα μόνο 69%. Στην αιτιολογική σκέψη 2 του κανονισμού του Συμβουλίου που απορρέει από τον «διαγνωστικό έλεγχο» (δηλ. του κανονισμού (ΕΚ) αριθ. 73/2009) αναφέρεται ότι η κτηθείσα πείρα κατά την εφαρμογή της [μεταρρύθμισης του 2003] έδειξε ότι απαιτείται η προσαρμογή ορισμένων στοιχείων του μηχανισμού στήριξης. Ειδικότερα, ότι η αποσύνδεση της άμεσης στήριξης έπρεπε να επεκταθεί [...]. Τα μέτρα αποσύνδεσης που συμφωνήθηκαν τότε, καθώς και ο αντίκτυπός τους όσον αφορά τους συντελεστές αποσύνδεσης συνοψίζονται κατωτέρω. 3. Μέτρα αποσύνδεσης που είχαν ήδη αποφασιστεί πριν από τον «διαγνωστικό έλεγχο» Κατ’ αρχάς αξίζει να υπενθυμίσουμε ότι, ήδη πριν από τον διαγνωστικό έλεγχο, προβλεπόταν ότι η ενίσχυση για τον καπνό δυνάμει του κεφαλαίου 10γ του κανονισμού (ΕΚ) αριθ. 1782/2003 θα χορηγείται μόνο μέχρι το τέλος του έτους υποβολής αιτήσεων 2009. Το συνολικό ακαθάριστο ποσό που διατίθεται για τη χορήγηση συνδεδεμένων ενισχύσεων για την παραγωγή καπνού κατά το έτος υποβολής αιτήσεων 2009 ανέρχεται σε 321 εκατ. ευρώ. Από το επόμενο έτος, το 50% του συνολικού ποσού της συνιστώσας καπνού που περιλαμβάνεται στο κονδύλιο άμεσων ενισχύσεων για τις αποσυνδεδεμένες και τις συνδεδεμένες ενισχύσεις διατέθηκε ως κοινοτική στήριξη για μέτρα που εφαρμόζονται σε περιοχές παραγωγής καπνού στο πλαίσιο των προγραμμάτων αγροτικής ανάπτυξης. Το άλλο μέρος εντάχθηκε στο καθεστώς ενιαίας ενίσχυσης (ΚΕΕ) (δηλ. αποσυνδεδεμένης). 4. Διαγνωστικός έλεγχος: ένταξη των συνδεδεμένων καθεστώτων στο καθεστώς ενιαίας ενίσχυσης/καθεστώς ενιαίας στρεμματικής ενίσχυσης (ΚΕΕ/ΚΕΣΕ) 4.1. Συμφωνηθείσα ένταξη της συνδεδεμένης στήριξης στο ΚΕΕ/ΚΕΣΕ μετά τη διενέργεια του «διαγνωστικού ελέγχου» Μετά τον διαγνωστικό έλεγχο της ΚΓΠ, το παράρτημα ΧΙ του κανονισμού (ΕΚ) αριθ. 73/2009 του Συμβουλίου κατήρτισε κατάλογο των συνδεδεμένων καθεστώτων τα οποία τα κράτη μέλη όφειλαν να ενσωματώσουν στο καθεστώς ενιαίας ενίσχυσης ή στο καθεστώς ενιαίας στρεμματικής ενίσχυσης για το έτος υποβολής αιτήσεων 2012 το αργότερο: Χρονοδιάγραμμα || Καθεστώς συνδεδεμένης ενίσχυσης || Νομική βάση (για το καθεστώς συνδεδεμένης στήριξης) || Οικεία κράτη μέλη || Ακαθάριστο ποσό που τέθηκε στη διάθεση των κρατών μελών το 2009 (σε εκατ. ευρώ) 2010 || Ειδική πριμοδότηση ποιότητας για τον σκληρό σίτο || Τίτλος IV κεφάλαιο 1 του κανονισμού (ΕΚ) αριθ. 1782/2003 || EL, ES, FR, IT, AT, PT || 127,600 2010 || Στρεμματική ενίσχυση αροτραίων καλλιεργειών, καθώς και συμπληρωματική ενίσχυση για τον σκληρό σίτο σε παραδοσιακές ζώνες || Τίτλος IV κεφάλαιο 10 του κανονισμού (ΕΚ) αριθ. 1782/2003 || ES, FR || 1.583,561 2010 || Ενισχύσεις για ελαιώνες || Τίτλος IV κεφάλαιο 10β του κανονισμού (ΕΚ) αριθ. 1782/2003 || ES || 103,140 2010 || Στρεμματικές ενισχύσεις για τον λυκίσκο || Τίτλος IV κεφάλαιο 10δ του κανονισμού (ΕΚ) αριθ. 1782/2003 || FR, AT, SI (DE[6]) || 0,274 μέχρι το 2012 το αργότερο || Πριμοδότηση καλλιεργειών πρωτεϊνούχων φυτών || Τίτλος IV κεφάλαιο 1 τμήμα 3 του κανονισμού (ΕΚ) αριθ. 73/2009 || Όλα τα κράτη μέλη της ΕΕ-15 || 77,796 μέχρι το 2012 το αργότερο || Ειδική ενίσχυση για το ρύζι || Τίτλος IV κεφάλαιο 1 τμήμα 1 του κανονισμού (ΕΚ) αριθ. 73/2009 || EL, ES, FR[7], IT, PT || 179,910 μέχρι το 2012 το αργότερο || Στρεμματική ενίσχυση για καρπούς με κέλυφος || Τίτλος IV κεφάλαιο 1 τμήμα 4 του κανονισμού (ΕΚ) αριθ. 73/2009 || BE, DE, EL, ES, FR, IT, LU, NL, AT, PT, SI, UK || 96,622 μέχρι το 2012 το αργότερο || Ενισχύσεις παραγωγής για τους καλλιεργητές γεωμήλων αμυλοποιίας || Τίτλος IV κεφάλαιο 1 τμήμα 2 του κανονισμού (ΕΚ) αριθ. 73/2009 || DK, DE, ES, FR, NL, AT, FI, SE || 116,867 μέχρι το 2012 το αργότερο || Ενίσχυση στον τομέα των σπόρων για σπορά || Τίτλος IV κεφάλαιο 1 τμήμα 5 του κανονισμού (ΕΚ) αριθ. 73/2009 || BE, EL, ES, FR, IT, NL, PT, FI || 30,923 μέχρι το 2012 το αργότερο || Ενισχύσεις βοείου κρέατος, εκτός από την πριμοδότηση για τις θηλάζουσες αγελάδες || Άρθρο 53 του κανονισμού (ΕΚ) αριθ. 73/2009 || BE, DK, ES, FR, NL, AT, PT, FI, SE, SI || 471,883 2012 || Μεταβατική ενίσχυση για τους μαλακούς καρπούς || Τίτλος IV κεφάλαιο 1 τμήμα 9 του κανονισμού (ΕΚ) αριθ. 73/2009 || BG, HU, LV, LT, PL || 12,213 ΣΥΝΟΛΟ || 2.800,789 Επίσης, μετά τον διαγνωστικό έλεγχο, αποφασίστηκε η κατάργηση των συνδεδεμένων ενισχύσεων για ενεργειακές καλλιέργειες από το έτος υποβολής αιτήσεων 2010. Το συνολικό ακαθάριστο ποσό που διατέθηκε για τη χορήγηση των εν λόγω ενισχύσεων ανήλθε το 2009 σε 90 εκατομμύρια ευρώ. Τέλος, πρέπει να αναφερθεί ότι το παράρτημα ΧΙ του κανονισμού (ΕΚ) αριθ. 73/2009 του Συμβουλίου προβλέπει επίσης, από το 2012, την ένταξη ποσού ύψους 187 εκατ. ευρώ στο ΚΕΕ/ΚΕΣΕ ως επακόλουθο της κατάργησης τριών μέτρων παρέμβασης στην αγορά: της ενίσχυσης για τη μεταποίηση αποξηραμένων χορτονομών[8], της ενίσχυσης για τη μεταποίηση του λίνου και της κάνναβης που προορίζεται για την παραγωγή ινών[9] και της πριμοδότησης αμύλου γεωμήλων[10]. 4.2. Προαιρετική ένταξη της συνδεδεμένης στήριξης στο ΚΕΕ/ΚΕΣΕ μετά τον «διαγνωστικό έλεγχο» Το άρθρο 51 παράγραφος 1 του κανονισμού (ΕΚ) αριθ. 73/2009 επιτρέπει στα κράτη μέλη που έχουν αποφασίσει, σύμφωνα με το άρθρο 64 παράγραφος 2 του κανονισμού (ΕΚ) αριθ. 1782/2003, να χορηγούν ενισχύσεις στον τομέα του κρέατος αιγοπροβάτων και/ή με τη μορφή πριμοδοτήσεων για θηλάζουσες αγελάδες να συνεχίσουν τη χορήγηση των ενισχύσεων αυτών. Μπορούν επίσης να αποφασίσουν να καθορίσουν το τμήμα της συνιστώσας των εθνικών ανώτατων ορίων τους που θα προορίζεται για τις ενισχύσεις αυτές σε επίπεδο χαμηλότερο από εκείνο που έχει καθοριστεί σύμφωνα με το άρθρο 64 παράγραφος 2 του κανονισμού (ΕΚ) αριθ. 1782/2003 ή να παύσουν τη χορήγηση. Στη βάση αυτή, τα οικεία κράτη μέλη έλαβαν τις ακόλουθες αποφάσεις: Χρονοδιάγραμμα || Καθεστώς συνδεδεμένης ενίσχυσης || Νομική βάση (για το καθεστώς συνδεδεμένης ενίσχυσης) || Οικεία κράτη μέλη || Λήψη απόφασης || Ακαθάριστο ποσό διαθέσιμο στα κράτη μέλη το 2009 για τη χορήγηση συνδεδεμένων ενισχύσεων (σε εκατ. ευρώ) 2010 || Ενισχύσεις για το κρέας αιγοπροβάτων || Άρθρο 52 του κανονισμού (ΕΚ) αριθ. 73/2009 || ES || Πλήρης αποσύνδεση || 239,294 2010 || Ενισχύσεις για το πρόβειο κρέας || Άρθρο 52 του κανονισμού (ΕΚ) αριθ. 73/2009 || FR || Πλήρης αποσύνδεση || 86,027 2010 || Πριμοδότηση για τις θηλάζουσες αγελάδες || Άρθρο 53 του κανονισμού (ΕΚ) αριθ. 73/2009 || FR || 25% αποσύνδεση + αφαίρεση 25,19 εκατ. ευρώ για τη χρηματοδότηση της ειδικής στήριξης βάσει του άρθρου 68[11] || 208,794 2010 || Ενισχύσεις για το κρέας αιγοπροβάτων || Άρθρο 52 του κανονισμού (ΕΚ) αριθ. 73/2009 || SI || Πλήρης αποσύνδεση || 0,697 2012 || Ενισχύσεις για το κρέας αιγοπροβάτων || Άρθρο 52 του κανονισμού (ΕΚ) αριθ. 73/2009 || DK || Πλήρης αποσύνδεση || 0,855 ΣΥΝΟΛΟ || 535,667 Βάσει του ίδιου άρθρου, τα κράτη μέλη που έχουν εξαιρέσει όλες ή ορισμένες από τις ενισχύσεις για τα οπωροκηπευτικά από το καθεστώς ενιαίας ενίσχυσης δυνάμει του άρθρου 68β του κανονισμού (ΕΚ) αριθ. 1782/2003 του Συμβουλίου, μπορούν να αποφασίσουν: (1) να συνεχίσουν να χορηγούν τις ενισχύσεις μέχρι τη λήξη τους[12] όπως προβλέπεται στον κανονισμό (ΕΚ) αριθ. 1782/2003 του Συμβουλίου, (2) ή, έως την 1η Αυγούστου 2009, να εντάξουν τις ενισχύσεις αυτές στο ΚΕΕ, (3) ή, έως την 1η Αυγούστου 2009, να τις χορηγούν σε επίπεδο χαμηλότερο εκείνου που αποφασίστηκε δυνάμει του άρθρου 68β του κανονισμού (ΕΚ) αριθ. 1782/2003. Σύμφωνα με το άρθρο 128 του κανονισμού (ΕΚ) αριθ. 73/2009 του Συμβουλίου, παρόμοιες δυνατότητες προβλέπονται και για τα κράτη μέλη που εφαρμόζουν το ΚΕΣΕ. Λόγω, αφενός, του υφιστάμενου σχεδίου αποσύνδεσης που έχει ήδη αποφασιστεί στο πλαίσιο της μεταρρύθμισης του τομέα οπωροκηπευτικών και, αφετέρου, των αποφάσεων που ελήφθησαν ως επακόλουθο του διαγνωστικού ελέγχου», τα ακόλουθα ποσά, τα οποία εξακολουθούσαν να είναι διαθέσιμα για τη χορήγηση συνδεδεμένων ενισχύσεων το 2009, εντάχθηκαν στο ΚΕΕ/ΚΕΣΕ: Χρονοδιάγραμμα || Καθεστώς συνδεδεμένης ενίσχυσης || Νομική βάση (για το καθεστώς συνδεδεμένης ενίσχυσης) || Οικεία κράτη μέλη || Ακαθάριστο ποσό διαθέσιμο στα κράτη μέλη το 2009 που αποτέλεσε αντικείμενο αποσύνδεσης (σε εκατ. ευρώ) 2011 || Στήριξη για την παραγωγή ντομάτας || Άρθρο 54 του κανονισμού (ΕΚ) αριθ. 73/2009 || EL, ES, IT || 130,821 2012 || Στήριξη για την παραγωγή ντομάτας || Άρθρο 54 του κανονισμού (ΕΚ) αριθ. 73/2009 || FR, PT || 20,684 2010 || Στήριξη για την παραγωγή ντομάτας || Άρθρο 128 του κανονισμού (ΕΚ) αριθ. 73/2009 || SK || 0,174 2012 || Στήριξη για την παραγωγή ντομάτας || Άρθρο 128 του κανονισμού (ΕΚ) αριθ. 73/2009 || SK, RO || 1,204 2010 || Στήριξη για την παραγωγή άλλων οπωροκηπευτικών || Άρθρο 54 του κανονισμού (ΕΚ) αριθ. 73/2009 || EL, ES || 111,653 2011 || Στήριξη για την παραγωγή άλλων οπωροκηπευτικών || Άρθρο 54 του κανονισμού (ΕΚ) αριθ. 73/2009 || FR, IT || 18,977 2011 || Στήριξη για την παραγωγή άλλων οπωροκηπευτικών || Άρθρο 128 του κανονισμού (ΕΚ) αριθ. 73/2009 || CY || 1,119 ΣΥΝΟΛΟ || 284,632 5. Εναπομένουσες δυνατότητες σύνδεσης Όπως προαναφέρθηκε, τα κράτη μέλη που είχαν αποφασίσει μετά τη μεταρρύθμιση του 2003 να χορηγήσουν ενισχύσεις στον τομέα του κρέατος αιγοπροβάτων και/ή με τη μορφή πριμοδοτήσεων για θηλάζουσες αγελάδες, και/ή είχαν εξαιρέσει από το ΚΕΕ ή το ΚΕΣΕ όλες ή ορισμένες από τις ενισχύσεις για τα οπωροκηπευτικά, είχαν την ευκαιρία να συνεχίσουν να χορηγούν τις ενισχύσεις αυτές στο ίδιο ή σε χαμηλότερο επίπεδο. Ως εκ τούτου, τα ακόλουθα ποσά εξακολουθούσαν να είναι διαθέσιμα το 2012 για τη χορήγηση άμεσων ενισχύσεων σε αυτούς τους τομείς: Καθεστώς συνδεδεμένης ενίσχυσης || Νομική βάση (για το καθεστώς συνδεδεμένης ενίσχυσης) || Οικεία κράτη μέλη || Ακαθάριστο ποσό διαθέσιμο στα κράτη μέλη το 2012 για τη χορήγηση συνδεδεμένων ενισχύσεων (σε εκατ. ευρώ) Ενισχύσεις για το κρέας αιγοπροβάτων || Άρθρο 52 του κανονισμού (ΕΚ) αριθ. 73/2009 || PT, FI || 29,876 Πριμοδότηση για τις θηλάζουσες αγελάδες || Άρθρο 53 του κανονισμού (ΕΚ) αριθ. 73/2009 || BE, ES, FR, AT, PT || 1.068,563 Στήριξη για την παραγωγή άλλων οπωροκηπευτικών || Άρθρο 54 του κανονισμού (ΕΚ) αριθ. 73/2009 || FR, IT || 33,875 Στήριξη για την παραγωγή άλλων οπωροκηπευτικών || Άρθρο 128 του κανονισμού (ΕΚ) αριθ. 73/2009 || CY || 3,359 ΣΥΝΟΛΟ || 1.135,673 Ένα άλλο σημαντικό επακόλουθο του διαγνωστικού ελέγχου είναι επίσης η δυνατότητα που παρέχεται στα κράτη μέλη βάσει του άρθρου 68 του κανονισμού του Συμβουλίου να χρησιμοποιούν μέρος των πιστώσεών τους από το κονδύλιο του παραρτήματος VIII για να χορηγούν ειδική στήριξη στους αγρότες, επίσης υπό τη μορφή συνδεδεμένων ενισχύσεων. Η στήριξη αυτή αντικατέστησε επίσης – ύστερα από μια μεταβατική περίοδο εφόσον τα κράτη μέλη το επιθυμούσαν – την προγενέστερη δυνατότητα που παρεχόταν στα κράτη μέλη δυνάμει του άρθρου 69 του κανονισμού (ΕΚ) αριθ. 1782/2003 του Συμβουλίου να χρησιμοποιούν έως το 10% της συνιστώσας των εθνικών ανώτατων ορίων τους που αντιστοιχεί σε κάθε τομέα που περιλαμβάνεται στις άμεσες ενισχύσεις για να χορηγούν συνδεδεμένες ενισχύσεις για συγκεκριμένα είδη γεωργικών εκμεταλλεύσεων και ποιότητα παραγωγής στον συγκεκριμένο τομέα. Το 2012, το ποσό που διέθεσαν τα κράτη μέλη από το κονδύλιο «παράρτημα VIII», για να χορηγήσουν συνδεδεμένες ενισχύσεις στο πλαίσιο της ειδικής στήριξης, και ειδικότερα βάσει του άρθρου 68 παράγραφος 1 στοιχείο (α) (i) έως (iv), στοιχεία β) και ε) του κανονισμού (ΕΚ) αριθ. 73/2009 του Συμβουλίου, ανήλθε σε 1.202,257 εκατ. ευρώ, ενώ το ποσό που διατέθηκε το 2009 για τη χορήγηση συνδεδεμένων ενισχύσεων στο πλαίσιο του πρώην άρθρου 69 ανήλθε σε 473,534 εκατ. ευρώ. Το 2012, σύμφωνα με τις διατάξεις της συνθήκης προσχώρησης των οικείων κρατών μελών (ES, EL, PΤ[13]), εξακολουθούσε να είναι διαθέσιμο ποσό ύψους 269 εκατ. ευρώ για τη χορήγηση της ειδικής ενίσχυσης για το βαμβάκι. Εξάλλου, η Ισπανία (ES) εξακολουθούσε να διαθέτει 24 εκατ. ευρώ για τη χορήγηση ενισχύσεων πενταετούς διάρκειας προς τους παραγωγούς ζαχαρότευτλων και ζαχαροκάλαμου (το 2013 είναι το τελευταίο από τα 5 έτη). Συνοπτικά, κατά το έτος υποβολής αιτήσεων 2012, ύστερα από τον διαγνωστικό έλεγχο της ΚΓΠ και τις προηγούμενες τομεακές μεταρρυθμίσεις, το μερίδιο του συνολικού ακαθάριστου ποσού (δηλ. πριν από τη διαφοροποίηση) των άμεσων ενισχύσεων[14] που ήταν διαθέσιμο για τη χορήγηση αποσυνδεδεμένων ενισχύσεων στην ΕΕ-27 ανήλθε σε 94%, με αποκλίσεις μεταξύ των κρατών μελών που κυμαίνονται από 77% έως 100%. [1] Βλ. APP Brief αριθ. 1 [ενημερωτικά σημειώματα «Agricultural Policy Perspectives» (Προοπτικές της γεωργικής πολιτικής]: Προοπτικές της ΚΓΠ: από τις παρεμβάσεις στην αγορά στις καινοτομίες στην πολιτική, http://ec.europa.eu/agriculture/publi/app-briefs/01_en.pdf. [2] Βλ. «διαγνωστικό έλεγχο» της ΚΓΠ — Εκτίμηση επιπτώσεων. Σημείωμα αριθ. 3 (εν μέρει συνδεδεμένη στήριξη), http://ec.europa.eu/agriculture/healthcheck/ia_annex/c3_en.pdf. [3] Κανονισμός (ΕΚ) αριθ. 73/2009 του Συμβουλίου (ΕΕ L30 της 31.1.2009). [4] COD 16049/08 της 20ής Νοεμβρίου 2008 και COD 5263/09 ADD 1 της 9ης Ιανουαρίου 2009 [5] Εκτός από τις άμεσες ενισχύσεις για τα «POSEI» και τα νησιά του Αιγαίου Πελάγους. [6] Το ποσό που είχε τεθεί στη διάθεση της Γερμανίας (DE) για τη χορήγηση συνδεδεμένων ενισχύσεων για τον λυκίσκο μέχρι το 2009 δεν αποσυνδέθηκε από την παραγωγή, αλλά μεταφέρθηκε σε ειδικό κονδύλιο που θα μπορούσε να χρησιμοποιεί η DE για τη στήριξη του εν λόγω τομέα στο πλαίσιο της ενιαίας ΚΟΑ. [7] Το διαθέσιμο ποσό για τη χορήγηση συνδεδεμένων ενισχύσεων για την παραγωγή ρυζιού στη Γαλλική Γουιάνα εντάχθηκε στο διαθέσιμο κονδύλιο για τη χορήγηση ενισχύσεων για τα POSEI. [8] Που προβλέπεται στο κεφάλαιο 4 τμήμα Ι υποτμήμα I του μέρους ΙΙ τίτλος Ι του κανονισμού (ΕΚ) αριθ. 1234/2007. [9] Που προβλέπεται στο κεφάλαιο 4 τμήμα Ι υποτμήμα IΙ του μέρους ΙΙ τίτλος 1 του κανονισμού (ΕΚ) αριθ. 1234/2007. [10] Που προβλέπεται στο άρθρο 95α του κανονισμού (ΕΚ) αριθ. 1234/2007. [11] Σύμφωνα με το άρθρο 69 παράγραφος 6 στοιχείο β) του κανονισμού (ΕΚ) αριθ. 73/2009 του Συμβουλίου, τα κράτη μέλη μπορούν να συγκεντρώσουν τους αναγκαίους πόρους για να καλύψουν την ειδική στήριξη που προβλέπεται στο άρθρο 68 παράγραφος 1 στοιχεία α), β), γ) και δ), μέσω γραμμικής μείωσης των άμεσων ενισχύσεων που προβλέπονται στο άρθρο 53. [12] Το έτος υποβολής αιτήσεων 2011 είναι το τελευταίο έτος που είναι δυνατή η χρήση έως και του 50 % της συνιστώσας των εθνικών ανώτατων ορίων που αντιστοιχεί σε στήριξη για την παραγωγή ντομάτας· το έτος υποβολής αιτήσεων 2012 είναι το τελευταίο έτος για τη χρήση έως και του 75 % της συνιστώσας των εθνικών ανώτατων ορίων που αντιστοιχεί στη στήριξη για την παραγωγή νωπών σύκων, νωπών εσπεριδοειδών, επιτραπέζιων σταφυλιών, αχλαδιών, ροδακίνων και νεκταρινιών, καθώς και δαμάσκηνων «d’Ente». [13] Το διαθέσιμο ποσό για τη Βουλγαρία περιλαμβάνεται στο κονδύλιο του ΚΕΣΕ. [14] Εκτός από τις άμεσες ενισχύσεις για τα «POSEI» και τα νησιά του Αιγαίου Πελάγους.